VI 
hvad og hvormeget der deri skulde indbefattes, er Manuskriptet fulgt 
uden Supplering. 
Blandt Dr. Вховмво’$ Papirer fandtes et «Udkast til Forord», 
der lyder saaledes: 
Da KOMMISSIONEN FOR GRØNLANDS GEOLOGISKE OG GEOGRA- 
FISKE UNDERSØGELSE i 1906 henvendte sig til mig med Anmod- 
ning om at skrive Grønlands Kartografihistorie, var jeg strax 
klar over, at Opgaven maatte deles, saaledes at den nyere Tid 
behandledes af en med den moderne Kartografis Teori og Praxis 
fuldt ud kyndig Mand, helst en Søofficer, da det jo hovedsagelig 
drejer sig om Sø- eller Kystkort. Skønt jeg nærede nogen Be- 
tænkelighed ved at overtage Perioden 1576—1720, blev det dog 
foreløbig bestemt, at Aaret 1720, det Aar, den ny Kolonisation 
ved Hans Egede begyndte, skulde danne Grænsen mellem den 
ældre og den nyere Tid. 
Kaptajn i Flaaden H. O. Ravn, f. T. Afdelingschef- paa Sø- 
kortarkivet, der har en mangeaarig Erfaring som praktisk Kort- 
lægger, overtog den nyere Periode, men saaledes, at han lovede 
at staa mig bi paa de Punkter, hvor mine Kundskaber svigtede, 
for den ældre Tids Vedkommende. . 
Da Kommissionen ønskede en kritisk Behandling af de gron- 
landske Korts Udvikling, ikke blot en kronologisk beskrivende 
Opramsning, blev det besluttet for at lette selve Fremstillingen 
og dog gøre Værket saa fuldstændigt som muligt, at afslutte 
det med en Bibliografi over de grønlandske Kort. 
Udarbejdelsen af denne overtog Underbibliotekar HOLGER 
LARSEN, der i flere Aar har arbejdet med Katalogisering af det 
Kgl. Biblioteks Kortsamling. For den ældre Periode viste det 
sig dog umuligt at lave Fortegnelse over de grønlandske Kort 
uden at være fortrolig med den ældre Kartografis Historie og 
Teknik. Alene Afgørelsen af, om Grønland fandtes paa Kortene, 
og hvor mange Grønlande der var, var ofte saa vanskelig, at 
Bibliografien maatte udarbejdes samtidig med Fremstillingen, 
og til Aar 1600 overtog jeg derfor selv Udarbejdelsen af Bi- 
bliografien. 
Fuldførelsen af andre Arbejder sinkede Udførelsen af den 
grønlandske Kartografi; men da Danmark-Expeditionen i 1908 
havde fuldført Opdagelsen af Grønlands Kystlinie, søgte jeg at 
fremme Arbejdet af al Kraft. 
Skønt Grønland, saa vidt det hidtil har kunnet konstateres, 
først fremkom paa Kortene i Begyndelsen af det 15. Aarhun- 
drede, gik Kortlægningens Forhistorie tilbage til ca. Aar 1000, 
